Document ID: 32014R0880

KOMISSION TÄYTÄNTÖÖNPANOASETUS (EU) N:o 880/2014,
annettu 12 päivänä elokuuta 2014,
täytäntöönpanoasetuksen (EU) N:o 540/2011 muuttamisesta tehoaineen Cydia pomonella Granulovirus (CpGV) hyväksymisedellytysten osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
sekä katsoo seuraavaa:
(1)
Tehoaine Cydia pomonella Granulovirus (CpGV) sisällytettiin neuvoston direktiivin 91/414/ETY (2) liitteeseen I komission direktiivillä 2008/113/EY (3) komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään kyseisen asetuksen mukaisesti hyväksyttynä, ja se sisältyy komission täytäntöönpanoasetuksen (EU) N:o 540/2011 (5) liitteessä olevaan A osaan.
(2)
Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 4 päivänä huhtikuuta 2012 lausuntonsa (6) tehoainetta Cydia pomonella Granulovirus (CpGV) koskevasta tarkastelukertomusluonnoksesta. Elintarviketurvallisuusviranomainen toimitti tehoainetta Cydia pomonella Granulovirus (CpGV) koskevan lausuntonsa ilmoittajalle. Komissio pyysi ilmoittajaa esittämään huomautuksensa tarkastelukertomusluonnoksesta. Jäsenvaltiot ja komissio tarkastelivat tarkastelukertomusluonnosta ja elintarviketurvallisuusviranomaisen lausuntoa. Tehoainetta Cydia pomonella Granulovirus (CpGV) koskeva tarkastelukertomus saatiin valmiiksi pysyvässä kasvi-, eläin-, elintarvike- ja rehukomiteassa 11 päivänä heinäkuuta 2014.
(3)
Vahvistetaan, että tehoaine Cydia pomonella Granulovirus (CpGV) katsotaan hyväksytyksi asetuksen (EY) N:o 1107/2009 nojalla.
(4)
Asetuksen (EY) N:o 1107/2009 13 artiklan 2 kohdan yhdessä sen 6 artiklan mukaisesti sekä nykyisen tieteellisen ja teknisen tietämyksen, erityisesti mikrobikontaminanttien sallittuja rajoja mikro-organismeja sisältävissä kasvinsuojeluaineissa koskevien hiljattain julkaistujen ohjeiden (7) perusteella, on tarpeen muuttaa hyväksynnän ehtoja, erityisesti tehoaineen vähimmäispuhtauden ja tiettyjen epäpuhtauksien luonteen ja enimmäismäärien osalta.
(5)
Sen vuoksi täytäntöönpanoasetusta (EU) N:o 540/2011 olisi muutettava.
(6)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksen (EU) N:o 540/2011 muuttaminen
Korvataan täytäntöönpanoasetuksen (EU) N:o 540/2011 liitteessä olevassa A osassa olevan sarakkeen ”Puhtaus” rivillä 198 ilmaisu ”Kontaminoivia mikro-organismeja (Bacillus cereus) 1 × 106 PMY/g” ilmaisulla ”Vähimmäispitoisuus: 1 × 1013 OB/l (okluusiokappaletta/l) ja Kontaminoivia mikro-organismeja (Bacillus cereus) formuloidussa tuotteessa 1 × 107 PMY/g”.
2 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä elokuuta 2014.

Labels: 3
6